AAV ไตรมาส 2 ขาดทุน 4.72 พันลบ. เซ่นค่าใช้จ่าย-ต้นทุนพุ่ง
AAV รายงานกำไรไตรมาส 2 ขาดทุนเพิ่ม 4.72 พันลบ. ส่วนงวด 6 เดือน ขาดทุน 7.09 พันลบ. เหตุจากค่าใช้จ่ายเพิ่ม-ต้นทุนพุ่ง
AAV รายงานกำไรไตรมาส 2 ขาดทุนเพิ่ม 4.72 พันลบ. ส่วนงวด 6 เดือน ขาดทุน 7.09 พันลบ. เหตุจากค่าใช้จ่ายเพิ่ม-ต้นทุนพุ่ง
11 ส.ค. 2565

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

สำหรับไตรมาส 2/65 บริษัทขาดทุนเพิ่มขึ้น อยู่ที่ 4.72 พันล้านบาท จากช่วงเดียวกันของปีก่อนที่ขาดทุน 1.69 พันล้านบาท เหตุมาจากค่าใช้จ่ายรวม อยู่ที่ 7.79 พันล้านบาท เพิ่มขึ้น 100% จากช่วงเดียวกันของปีก่อน โดยหลักมาจากต้นทุนขายและการบริการที่เพิ่มขึ้น 79% จากช่วงเดียวกันของปีก่อน มาอยู่ที่ 4.98 พันล้านบาท อีกทั้งค่าน้ำมันเชื้อเพลิงสูงขึ้นจากช่วงเดียวกันของปีก่อน โดยหลักมาจากปริมาณการใช้น้ำมันเพิ่มขึ้น 115% จากช่วงเดียวกันของปีก่อน และราคาน้ำมันอากาศยานเพิ่มขึ้น 100% จากช่วงเดียวกันของปีก่อน เป็นผลมาจากอุปสงค์ของน้ำมันเชื้อเพลิงอากาศยานที่เร่งตัวสูงกว่าอุปทานในตลาดโลกที่ตึงตัว